**Ministru kabineta noteikumu projekta „Grozījumi Ministru kabineta 2006.gada 1.augusta noteikumos Nr.632 “Patērētāju tiesību aizsardzības centra nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2006.gada 1.augusta noteikumos Nr.632 “Patērētāju tiesību aizsardzības centra nolikums”” (turpmāk - Noteikumu projekts) izstrādāts pamatojoties uz:1. 2015.gada 18.jūnija grozījumiem Patērētāju tiesību aizsardzības likumā (turpmāk - PTAL);
2. Eiropas Parlamenta un Padomes 2013.gada 21.maija Regulas (ES) Nr.524/2013 par patērētāju strīdu izšķiršanu tiešsaistē un ar ko groza Regulu (EK) Nr. 2006/2004 un Direktīvu 2009/22/EK 7.pantu;
3. Patērētāju ārpustiesas strīdu risinātāju likumu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 18.jūnijā Saeima galīgajā lasījumā pieņēma grozījumus PTAL, ar kuriem paredzēts mainīt līdzšinējo patērētāju sūdzību izskatīšanas kārtību attiecībā uz patērētāja prasījuma pieteikšanu pārdevējam vai pakalpojuma sniedzējam un ekspertīzes pieteikšanas kārtību. Tā kā 2016.gada 1.janvārī spēku zaudēs Ministru kabineta 2006.gada 1.augusta noteikumi Nr.631 “Kārtība, kādā piesakāms un izskatāms patērētāja prasījums par līguma noteikumiem neatbilstošu preci vai pakalpojumu” (turpmāk – MK noteikumi Nr.631), nepieciešams svītrot no Ministru kabineta 2006.gada 1.augusta noteikumiem Nr.632 “Patērētāju tiesību aizsardzības centra nolikums” (turpmāk – Noteikumi) normas, kas saistītas ar Patērētāju tiesību aizsardzības centra (turpmāk – PTAC) pilnvarām attiecībā uz patērētāja prasījuma pieteikumu un ekspertīžu veicējiem.Tāpat, mainoties patērētāju sūdzību izskatīšanas kārtībai, nepieciešams papildināt Noteikumus, paredzot, ka PTAC veic Patērētāju strīdu izskatīšanas komisijas sekretariāta funkcijas. Sekretariāta funkcijās ietilps komisijas administratīvā darba nodrošināšana, komisijas sēžu organizēšana, uzaicinot komisijas priekšsēdētāju un komisijas locekļus konkrētu lietu izskatīšanai, komisijas lēmuma projektu sagatavošana komisijas uzdevumā un citu darbību veikšana, kas nepieciešama komisijas darba nodrošināšanai.PTAC funkcijas tiek papildinātas arī ar kontaktpunkta uzdevumiem atbilstoši Eiropas Parlamenta un Padomes 2013.gada 21.maija Regulas (EK) Nr.524/2013 par patērētāju strīdu izšķiršanu tiešsaistē un ar ko groza Regulu (EK) Nr. 2006/2004 un Direktīvu 2009/22/EK (turpmāk arī – Regula Nr.524/2013) 7.pantam, kā arī vienotā kontaktpunkta uzdevumiem saskaņā ar Ārpustiesas strīdu risinātāju likuma 15.pantu.Ar noteikumu projektu precizēti PTAC uzdevumi Kopienas ātrās ziņošanas sistēmā RAPEX. PTAC piedalās Kopienas ātrās ziņošanas sistēmā RAPEX, lai atbilstoši savai tirgus uzraudzības kompetencei sniegtu informāciju par Latvijas tirgū atklātajām bīstamajām precēm un pārbaudītu saņemto informāciju par bīstamām precēm, kā arī pilda Kopienas ātrās ziņošanas sistēmas RAPEX nacionālā kontaktpunkta funkcijas saskaņā ar Ministru kabineta 2005.gada 6.decembra noteikumiem Nr.916 “Noteikumi par kārtību, kādā tirgus uzraudzības iestādes informē Patērētāju tiesību aizsardzības centru par veiktajiem pasākumiem, kas ierobežo vai liedz preču laišanu apgrozībā, un kādā Patērētāju tiesību aizsardzības centrs saņemto informāciju nosūta Eiropas Komisijai un rīkojas ar informāciju, kas saņemta no Eiropas Komisijas”.Tāpat tiek precizēts, ka PTAC uzdevumos ietilpst tā kompetencē esošu preču un pakalpojumu uzraudzība. Ņemot vērā, ka tirgus uzraudzību veic vairākas institūcijas atbilstoši to kompetencei, nepieciešams veikt attiecīgus labojumus, precizējot, ka PTAC veic tirgus uzraudzību tikai par tā kompetencē esošajām precēm un pakalpojumiem. Saskaņā ar Preču un pakalpojumu drošuma likuma 10.panta pirmo daļu likuma ievērošanu uzrauga un kontrolē PTAC un citas valsts uzraudzības un kontroles iestādes, kuru kompetencē ir noteiktu preču vai pakalpojumu uzraudzība un kontrole. Nereti šī norma tiek tulkota tādā veidā, ka PTAC uzrauga visas tās preces un pakalpojumus, kas nav citu iestāžu kompetencē.Tomēr gan PTAC, gan citām uzraudzības iestādēm konkrētas preču un pakalpojumu grupas, ko tās uzrauga, noteiktas dažādos normatīvajos aktos. PTAC kompetenci kopumā nosaka 13 likumi, 73 Ministru kabineta noteikumi un 32 Regulas, kurās cita starpā noteiktas preču un pakalpojumu grupas, ko uzrauga PTAC.Šobrīd Noteikumos paredzētas PTAC tiesības bez speciālas atļaujas, maksas un citiem ierobežojumiem netraucēti apmeklēt vietas, kurās lieto valsts metroloģiskajai kontrolei pakļautos mērīšanas līdzekļus un uzraudzībai un kontrolei pakļautās bīstamās iekārtas. Lai nodrošinātu, ka PTAC amatpersonas var piekļūt arī vietām, par kurām nav ziņu, ka tur tiek lietoti valsts metroloģiskajai kontrolei pakļautie mērīšanas līdzekļi un uzraudzībai un kontrolei pakļautās bīstamās iekārtas, bet ir iemesls uzskatīt, ka tie varētu tikt lietoti, nepieciešami grozījumi Noteikumu 6.1.apakšpunktā.Noteikumu projekts paredz svītrot 6.7.5.apakšpunktu atbilstoši 14.05.2014. grozījumiem PTAL 14.pantā.Tāpat veikti atsevišķi precizējumi, piemēram, svītrojot normas, kas ir PTAC tiesības, nevis uzdevumi un turklāt ir noteiktas arī citos normatīvajos aktos, kā arī precizējot terminoloģiju. |
| 3. | Projekta izstrādē iesaistītās institūcijas | Ekonomikas ministrija un Patērētāju tiesību aizsardzības centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Ar tiesību aktu netiek radīts jauns administratīvais slogs. Noteikumu projekts precizē esošās un nosaka jaunas PTAC funkcijas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015.gadu | izmaiņas, salīdzinot ar 2015.gadu | izmaiņas, salīdzinot ar 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 0  |  0 |  0 |  0 | 0  |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |   |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši 2015.gada 27.augusta Ministru kabineta protokola Nr.42 3.§ 6.4.apakšpunktam izdevumi 2016.gadā un turpmāk ik gadu EUR 175 408 apmērā, tai skaitā atlīdzībai 131 665 EUR, ārpustiesas patērētāju strīdus izskatīšanas mehānisma ieviešanai Latvijā no 2016.gada 1.janvāra paredzēti  likumprojektā “Par valsts budžetu 2016.gadam” un likumprojektā “Par vidēja termiņa budžeta ietvaru 2016., 2016. un 2017.gadam” Ekonomikas ministrijas apakšprogrammas 26.01.00 “Iekšējais tirgus un patērētāju tiesību aizsardzība” izdevumos (ir piešķirtas papildus 2 amata vietas). Šis finansējums ir piešķirts kopumā strīdu izskatīšanas kārtības uzlabošanai. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 21.maija Regula (ES) Nr.524/2013 par patērētāju strīdu izšķiršanu tiešsaistē un ar ko groza Regulu (EK) Nr. 2006/2004 un Direktīvu 2009/22/EK. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 21.maija Regula (ES) Nr.524/2013 par patērētāju strīdu izšķiršanu tiešsaistē un ar ko groza Regulu (EK) Nr. 2006/2004 un Direktīvu 2009/22/EK. |
| A | B | C | D |
| Regulas Nr.524/2013 7.panta 1.punkts | 1.1.8.punkts | Ieviests pilnībā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Saskaņā ar Regulas Nr.524/2013 7.panta 3.punktu, ja pušu pastāvīgā mītnesvieta ir vienā un tajā pašā dalībvalstī, kontaktpunktam nav pienākums pildīt Regulas Nr.524/2013 7.panta 2.punktā noteiktās funkcijas. Savukārt 7.panta 4.punktā dalībvalstīm piešķirtas tiesības paredzēt, ka kontaktpunkts veic minētās funkcijas arī tādu strīdu gadījumā, kuru pušu pastāvīgā mītnesvieta ir vienā un tajā pašā dalībvalstī.PTAC ierobežoto resursu dēļ noteikumu projektā nav izmantotas tiesības noteikt, ka PTAC kā kontaktpunkts pilda Regulas Nr.524/2013 7.panta 2.punktā noteiktās funkcijas arī tādu strīdu gadījumā, kad pušu pastāvīgā mītnesvieta ir vienā un tajā pašā dalībvalstī, līdz ar to PTAC minētās funkcijas pilda tikai pārrobežu strīdu gadījumā, kā to paredz Regula Nr.524/2013. Saskaņā ar Patērētāju ārpustiesas strīdu risināšanas likuma 1.panta 3.punktu pārrobežu strīds ir strīds, kas radies starp patērētāju, kura pastāvīgā dzīvesvieta preces pirkuma vai pakalpojuma līguma noslēgšanas brīdī ir citā Eiropas Savienības dalībvalstī, un pārdevēju vai pakalpojuma sniedzēju, kurš veic saimniecisko vai profesionālo darbību Latvijas Republikā (ja pārdevējs vai pakalpojuma sniedzējs ir juridiskā persona vai personu apvienība bez juridiskās personas statusa) vai kura juridiskā adrese ir Latvijas Republikā (ja pārdevējs vai pakalpojuma sniedzējs ir juridiskā persona). |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

*Anotācijas V sadaļas 2.tabula – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās PTAC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek mainītas PTAC funkcijas patērētāju strīdu izskatīšanas procesā – PTAC funkcijās vairs neietilps kārtības, kādā piesakāms patērētāju prasījums par līguma noteikumiem neatbilstošu preci vai pakalpojumu un ekspertīzes organizēšanas kontrole, kā arī lēmumu par patērētāju likumīgo prasību izpildes pieņemšanu, ekspertīzes veicēju datu bāzes izveide, uzturēšana un pieprasījumu par iespējamiem ekspertīzes veicējiem izpilde, savukārt PTAC darbinieki patērētāju strīdu izskatīšanas procesā nodrošinās Patērētāju strīdu izskatīšanas komisijas sekretariāta funkcijas. Komisijas sekretariāta funkciju nodrošināšanai atbilstoši 2015.gada 18.jūnijā pieņemtajiem grozījumiem PTAL PTAC paredzēta 1 amata vieta komisijas lietvedības nodrošināšanai (18.1.I amatu saime, 7.algu grupa) ar atlīdzību EUR 13 554 gadā, kā arī piemaksa 3 PTAC darbiniekiem par piedalīšanos komisijas sēdēs, papildus darbu sēžu sagatavošanā, līgumu slēgšanā u.c. pienākumu pildīšanu (10% no atalgojuma 21.amatu saimei, 9.algu grupai), kopā EUR 13 248 apmērā.Atlīdzība PTAC darbiniekiem par sekretariāta funkciju nodrošināšanu kopā sastāda EUR 26 802 gadā.Atlīdzība paredzēta arī Patērētāju strīdu risināšanas komisijas priekšsēdētājam (iem) EUR 36 192 gadā, kā arī patērētāju tiesību aizsardzības biedrību ekspertiem par dalību komisijas sēdēs EUR 51 636 gadā.Tiek noteiktas jaunas PTAC funkcijas kontaktpunkta uzdevumu izpildei atbilstoši Eiropas Parlamenta un Padomes 2013.gada 21.maija Regulai (EK) Nr.524/2013, ko PTAC nodrošinās esošo cilvēkresursu ietvaros, kā arī vienotā kontaktpunkta funkcijas atbilstoši Ārpustiesas strīdu risinātāju likumam, kuru nodrošināšanai PTAC paredzēta 1 amata vieta (9.algu grupa) ar atlīdzību EUR 17 035 gadā. |
| 3. | Cita informācija | Nav. |

*Anotācijas IV, VI sadaļa – projekts šo jomu neskar.*

Ekonomikas ministre D.Reizniece-Ozola

Vīza:

Valsts sekretārs R.Beinarovičs

07.10.2015 15:24

1696

Kauliņa, 67013213
Liga.Kaulina@em.gov.lv